Viranhoitomääräys A. E. Tudeerille
N:o 86/226 V.K.K.D. 1919.

1919, heinäkuun 16 päivänä.

Viranhoitomääräys filosofiantohtori A. E. Tudeerille Tilastollisen Päätoimiston Tirehtorin virkaan.

  Valtioneuvosto tekee täten tiettäväksi: että sittenkun Tilastollisen Päätoimiston Tirehtorin virka entisen viranhaltijan August Johannes Hjeltin kuoleman kautta on joutunut avoimeksi, Valtioneuvosto tänään tapahtuneessa esittelyssä on nähnyt hyväksi määrätä sanotun Päätoimiston toisen aktuarin, filosofiantohtori Alf Emil Tudeerin hoitamaan Tilastollisen Päätoimiston Tirehtorin virkaa siksi, kunnes virka vakinaisesti täytetään; ja tulee filosofiantohtori Tudeerin tätä virkaa toimittaessaan tarkoin noudattaa lakia ja asetuksia. Helsingissä, heinäkuun 16 päivänä 1919.

Pääministeri Kaarlo Castrén.

./. Arvi E. Voutilainen.

</div>

Lähde
 Kansallisarkistossa oleva Valtioneuvoston kanslian puhtaaksikirjoitetut kirjekonseptit 1919, Db:1.

Valtioneuvoston kanslian kirjeet